Merkezê Îrtîbatî û Çapemenîye yê HPGyî pare kerd ke çarçewa Hamleya Şorişgêre ya Cengê Heftanînî de gerîlayan vera artêşa tirke tay çalakîyî kerdî.
Eşkerayîya HPGyî de nê çîyî ameyî vatene:
''23ê hezîrane de hêzanê ma Girê Şehîde Bêrîvane de vera leşkeranê îşxalkeran çalakîyêka sabotajî kerde. Na çalakîye de 2 leşkerî merdî û 2 leşkerî zî birîndar bîyî.
25ê hezîrane de (ewro) hezanê ma vera leşkeranê warê Tepê Dûpişkê çalakîyêka suîkastî kerde. Çalakîye de leşkerêk ame kiştene.
Ewro hezanê ma yê YJA-Starî warê Şehîd Dêrsimî de da leşkeran ro. Na çalakîye de 10 leşkerê dişmenî ameyî kiştene.
Artêşa tirke ya îşxalkere şanî ra heta serê sibayî warê Gelîya Pisaxa û Şeşdarî pê obus, helîkopter û teyarayan daye bombayan var. Ewro zî heman warî de mabênê hêzanê ma û îşxalkeran de şerêko giran qewimîya. Zanayîşê derheqê şerî de wexto ke zelal bibê do bêrê parekerdene. "
HPGyî derheqê çalakîyanê waran ê bînan de nê zanayîşî dayî:
"Çarçewa Hamleya Şorisgêre ya Şehîd Bagerî û Şehîde Ronya de hêzanê ma vera artêşa tirke ya îşxalkere tay çalakîyî kerdî. Na çarçewe de:
22ê hezîrane de hêzanê ma rayîrê mabênê qereqolanê Xapûşkê û Silortî yê Şemzînanî yê Colemêrgî de vera wesayîtêkê îşxalkeran çalakîyêke kerde. Çalakîye de wesayît ame îmhakerdene, hûmara kişte û birîndaran nêameye tesbîtkerdene.
23ê hezîrane de hêzanê ma yê YJA-STARî warê Girê Şikêrî yê Şemzînan de vera îşxalkeran çalakîyêka suîkastî kerde. Çalakîye de leşkerêk ame kiştene. Dima artêşa tirke ya îşxalkere pê obus, hawan û tankan da warî ro.
Hêzanê ma çarçewa Hamleya Şorisgêre ya Qesasî ya Şehîd Rizgar Geverî û Şehîde Medya Mawa de vera artêşa îşxalkere çalakîyêke kerde. Zanayîşê derheqê çalakîyan de wina yê :
15ê hezîrane de hêzanê ma yê YJA-STARî vera konvoyê zirxînî yê leşkerî yê îşxalkeran çalakîyêke kerde. Na çalakîye de kîrpîya artêşa îşxalkere ameye îmhakerdene. Na çalakîye de 13 leşkerê tirkî ameyî cezakerdene.
Hêzanê ma vera kesê ke xebatanê rayîrê leşkerî yê mabênê Dergûle û Sefîn yê herêma Koyê Cûdî kerdêne zaf rey hişyar kerdbi. Hêzanê ma vera nê kesanê kontrayan 16ê hezîrane de çalakîyêke kerde. Na çalakîye de 4 kontrayî ameyî cezakerdene.
Reyna 16ê hezîrane de 4 wesayîtî, 3 kepçeyî, kamyonêka leşkerî ameyî vêşnayene. Kesê ke nê cayan de vera hêzanê ma yenê, ameyî hişyarkerdene.
Tendûrek de şer, 3 gerîlayî şehîd bîyî
15ê hezîrane de cayê Tendûrekî yê pabesteyê Elbakî yê Wanî de mabênê hêzanê ma û artêşa işxalkere de şer qewimîya. Nê şerî dê 3 embazê ma yê ke bi hawayêkê çêrî şer kerd şehîd bîyî.
Nasnameyê embazanê ma yê şehîdan wina yê:
Nameyê Qodî: Firat Dozger
Name û Peyname: Metîn Özer
Cayê Bîyayîşî: Agirî
Maye - Pî: Hacere - Mahmût
Ca û Tarîxê Şehadetî: Tendûrek- 15ê Hezîrana 2020î
Nameyê Qodî: Simko Sorkew
Name û Peyname:Muhsîn Arîfzade
Cayê Bîyayîşî: Banê
Maye - Pî: Meryeme - Mahmût
Ca û Tarîxê Şehadetî: Tendûrek- 15ê Hezîrana 2020î
Nameyê Qodî: Şervan Cûdî
Name û Peyname: Ferdî Yildiz
Cayê Bîyayîşî: Erzirom
Maye - Pî: Nûriye - Alî
Ca û Tarîxê Sehadetî: Tendûrek- 15ê Hezîrana 2020î
Ma sere de keyeyanê embazanê ma Simko, Firat û Şervanî rê pêro şarê Kurdistanî rê serweşîye wazenê. Ma sozê caardişê îdeal û ameyoxê azadî danê. "
